**אסיפת תושבי חופית דצמבר 2017 – סיכום**

בתאריך 23 לדצמבר 2017 התקיימה אסיפת התושבים השנתית של תושבי חופית במהלכה הוצגו ע"י חברי הוועד נושאים שונים הרלוונטים לכלל התושבים והתנהל דו שיח בסוגיות שונות אותן מצאו לעצמם משתתפים בדיון להעלות מול חברי הוועד.

להלן הנושאים שהוצגו ועקרי הדברים שנדונו במפגש :

1. **הצגת חברי הוועד החדשים** : במהלך החודשים האחרונים התחלפו שני חברי וועד כאשר המצטרפים החדשים הם **יורם רביב** שמונה לתפקיד יו"ר הוועד במקומו של **צביקה רובנס** , **ורני אלקלעי** שהחליף את **דני סובול** כחבר וועד מין המניין.
2. **חזון הוועד ויעדים ל 2018** : יו"ר הוועד הציג 3 יעדים מרכזיים – א. שקיפות מלאה של החלטות הוועד וביצוע התקציב , ב. בנייה וטיפוח חיי קהילה עשירים ג. טיפוח הישוב ובניית תשתיות פיזיות ברמה גבוהה
3. **מינוי מנהלת שכירה לחופית** : וועד חופית בנוי מקבוצת מתנדבים המשקיעים את מיטב זמנם ומרצם לניהולו השוטף של הישוב , הוועד החליט לגייס מנהלת מקצועית בחצי משרה שתשמש כתובת לפניות התושבים , תנהל פרויקטים תשתיתיים בהתאם להחלטות הוועד , תהיה אחראית לפיתוח התרבות והקהילה בחופית באמצעות צוות המתנדבות האיכותי והמסור מקרב תושבות הישוב , תשמש כאשת הקשר למחלקות המועצה השונות , תסנכרן ותיישם את החלטות הוועד השונות ותעקוב אחר ביצוען. לאחר תהליך גיוס ארוך ויסודי שנתמך ע"י המועצה אותרה ונבחרה לתפקיד **הילה מאיר** המתגוררת בבית יצחק ואשר בשנים האחרונות שימשה בתפקיד מנהלת המושב אחיטוב. הילה תכנס לתפקידה במהלך פברואר 2018.
4. **פרויקטים חדשים שיבוצעו ב 2018** : הוצגו מספר פרויקטים תשתיתיים שיבוצעו במהלך השנה הקרובה לרבות הרחבה וסלילת כביש הטניס , בניית מרכז קהילתי חדש לחופית להלן "לב חופית" , החלפת תאורת הרחוב של הישוב לתאורת לד חסכונית , דיגיטציה של מערכות המידע והאדמיניסטרציה של הוועד.
5. **עדכוני המרכז הקהילתי** : המרכז הקהילתי המשותף לישובי חוף חפר מתמודד עם מספר אתגרים הן כלכליים והן תיפעוליים. ראשי הוועדים מעורבים ופעילים במציאת פתרונות לאתגרים. במהלך המחצית השניה של 2018 צפוי להפתח בית העם המחודש של ישובי חוף חפר ( צמוד למגדל המים של ויתקין ) ומהלך זה עתיד לשפר באופן משמעותי ביותר את חיי התרבות והקהילה של ישובי הגוש.
6. **בטחון** : על רקע הפריצות הרבות בישובי הגוש לרבות בחופית הוועד תגבר בשיתוף פעולה עם בית חירות את מערך האבטחה הכפוף לדובי הרב"ש בנוסף בכוונתנו להקים מערך מצלמות בנקודות מפתח בישוב ולהקים צוות כוננות יישובי שיתגבר בהתאם לצורך את צוות האבטחה המקצועי הפעיל בישוב.
7. **עדכוני וועדת בינוי** : בשנים האחרונות הצטרפו תושבים חדשים ליישוב כאשר במרבית המקרים כל בית שנמכר בישוב נהרס ונבנה במקומו בית חדש בהתאם לצרכי הרוכשים החדשים. תהליך זה שמבורך לכשלעצמו הביא חלק מבעלי הנכסים החדשים לתכנן ולבנות בתים תוך התעלמות מהשפעת התכנון על השכנים ואו על המרחב הציבורי ולכן במהלך 2017 הומה וועדת בינוי מקצועית בכפיפות לוועד הישוב אשר תפקידה לבחון כל תכנית בניה חדשה ולוודא טרם ביצועה שאין במימושה כדי לפגוע במי מהשכנים ואו האינטרס הציבורי. וועדת הבינוי מגובה לחלוטין ע"י המועצה ושואבת ממנה את סמכותה ורק במידה והוועדה תחתום ותאשר יתקבלו האישורים בהתאמה ע"י המועצה.
8. **בית העלמין ונוהלי קבורה חדשים** : לאחרונה שופצה חלקת חופית בבית העלמין והיא עוברת בימים אלו מיפוי מדוקדק במקביל לטיפוח החלקה. בנוסף ועל רקע החלטת ממשלה המחייבת מתחילת ינואר 2018 לקבור זוגות בקומות בקבר יחיד , **נוהל/הנחייה זו תיאכף גם בחופית החל מתחילת ינואר 2018 .**
9. **תקציב 2017 –** עיקרי תקציב 2017 הוצגו ע"י גזבר הוועד דב ברמן.

**נושאים שהוצפו ע"י משתתפי המפגש והתייחסות הוועד :**

1. נקיון כללי – הוצפה התחושה כי הישוב אינו נקי דיו והוועד יפעל לאלתר לשיפור המענה
2. נקיון מרכז המיחזור – הוצפה בעיית נקיון מרכז המחזור כאשר הוועד יפעל לתגבור סבבי הניקוי והפינוי ובמקביל תוצב במרכז המחזור כבר במהלך התקופה הקרובה מצלמת אבטחה שתתעד את "העבריינים" שלא שומרים על נקיון מרכז המחזור וכנגזרת מכך הרתעה וטיפול בהם.
3. שנאים חברת חשמל – הוצפה בקשה לבחון שיקוע ואו הרחקת שנאי מתח גבוה מקרבה לבתי התושבים , מונה חבר וועד לבחון היתכנות ומשמעויות מהלך שכזה
4. בעיות בטיחות בתעבורה ביישוב – הוצפו מספר מוקדי בטיחות בעיתיים בישוב ( צומת "אורי אור" , העיקול בקצה המזרחי של כוכב הים שבו כלי רכב נושאים בנתיב הפנימי ומסכנים כלי רכב שבאים מולם , הצורך בהחלפת שלט האט ותן זכות קדימה בשלט עצור בחיבור בין רח שונית וכוכב הים...הוחלט כי הוועד יתקשר עם מהנדס בטיחות שייגבש המלצות שיבוצעו ע"י הוועד.
5. עקב החלטת בג"צ לאשר הרחבת כביש 2 וכנגזרת מכך פקקים שצפויים להתגבר משמעותית במהלך השנים הקרובות ישקלו צעדים דרסטיים ( שערי כניסה בחלק הדרומי והמערבי של חופית ) על מנת למנוע הפניית נהגים ע"י וויז לנסיעה דרך רחוב השלדג.

לידיעתכם.